Φύλλωμα, άνθη και καρποί της Νεραντζιάς.
Το **έλαιο νέρολι** ή άλλως **έλαιο νερολί** *(Neroli oil)* ή συνηθέστερα χωρίς το «έλαιο», το **νέρολι** ή **νερολί**, είναι αιθέριο έλαιο το οποίο παράγεται από τον ανθό της Νεραντζιάς *(Citrus aurantium* υποείδος *amara* ή *Bigaradia)*. Η ευωδία του είναι γλυκιά, μελωμένη και κάπως μεταλλική, με πράσινες και πικάντικες όψεις. Το άνθος πορτοκαλιάς, εξάγεται επίσης από το ίδιο άνθος και τα δύο εκχυλίσματα χρησιμοποιούνται ευρέως στην αρωματοποιΐα. Το άνθος πορτοκαλιάς, μπορεί να περιγραφεί πως μυρίζει πιο γλυκά, πιο ζεστά και πιο λουλουδάτα απ' ό,τι το νέρολι. Η διαφορά μεταξύ του πώς μυρίζουν το νέρολι και τα άνθη πορτοκαλιάς και γιατί αναφέρονται με διαφορετικά ονόματα, είναι το αποτέλεσμα της διαδικασίας εκχύλισης που χρησιμοποιείται ώστε να ληφθεί το έλαιο από τα άνθη. Το νέρολι εκχυλίζεται δι' αποστάξεως μεθ' υδρατμών και τα άνθη πορτοκαλιάς εκχυλίζονται μέσω μιας διαδικασίας *enfleurage*.

Παραγωγή
--------

Το αιθέριο έλαιο νέρολι *(Citrus aurantium)*, σε διαφανές γυάλινο φιαλίδιο.
Τα άνθη συλλέγονται, συνήθως με το χέρι, στα τέλη Απριλίου με αρχές Μαΐου. Το έλαιο εκχυλίζεται μέσω της προσεκτικής απόσταξης του ατμού.

Ιστορία
-------

Μέχρι το τέλος του 17ου αιώνα, η *Anne Marie Orsini*, δούκισσα του *Bracciano* και πριγκίπισσα της *Nerola*, Ιταλία, εισήγαγε το αιθέριο έλαιο της νεραντζιάς ως ένα μοντέρνο άρωμα, χρησιμοποιώντας το για τον αρωματισμό των γαντιών καθώς και του μπάνιου της. Έκτοτε, προκειμένου να περιγραφεί αυτό το μύρο, χρησιμοποιείται ο όρος «νέρολι». Το νέρολι έχει ένα αναζωογονητικό και διακριτικό, πικάντικο άρωμα με γλυκές λουλουδένιες νότες.

Χρήση
-----

Άνθη πορτοκαλιάς και πορτοκάλια - από τα λουλούδια τους εξάγεται το νέρολι.
Στην αρωματοποιία, είναι από τα πιο ευρέως χρησιμοποιούμενα έλαια ανθέων. Πρόκειται για μη τοξική, μη ερεθιστική, μη ευαισθητοποιητική, μη φωτοτοξική ουσία. Δένει καλά με οποιοδήποτε έλαιο εσπεριδοειδούς, διάφορα λουλουδάτα απόλυτα *(absolutes)* και τα περισσότερα από τα διαθέσιμα στην αγορά, συνθετικά συστατικά. Το έλαιο νέρολι είναι κλασικό στοιχείο στο σχεδιασμό αρωμάτων και ένα από τα πιο συχνά χρησιμοποιούμενα στη βιομηχανία.

Έχει επίσης μια περιορισμένη χρήση σε αρωματικές ύλες. Το έλαιο νέρολι, φέρεται να είναι ένα από τα συστατικά της καλά φυλαγμένης μυστικής συνταγής του αναψυκτικού *Coca-Cola*. Είναι μια αρωματική ουσία συνταγών κόλα ανοικτής πηγής, αν και μερικές παραλλαγές θεωρούνται ως προαιρετικές, λόγω του υψηλού τους κόστους.

Σημειώσεις
----------

1. ↑  Το *enfleurage* είναι η διαδικασία της έκθεσης των άοσμωv ελαίων για τον αρωματισμό των φρέσκων λουλουδιών, είναι μια διαδικασία η οποία χρησιμοποιεί άοσμες λιπαρές ουσίες, οι οποίες είναι στερεές, σε θερμοκρασία δωματίου, για να συλλάβουν τις αρωματικές ενώσεις που αποπνέονται από τα φυτά. Οι διαδικασίες που ακολουθούνται για το *enfleurage*, μπορεί να είναι:  

	* είτε «εν ψυχρώ»
	* είτε «εν θερμώ»
Το *enfleurage*, χρησιμοποιείται για την παρασκευή αρωμάτων. (Σημαίνει, στην κυριολεξία: εντός ανθοφορίας.)[πηγή:  & J M Sinclair (1995). «*enfleurage*». *Collins English Dictionary*. Glasgow: HarperCollins Publishers. σελ. 515. ISBN 0-00-470677-3. ]
2. ↑  Η Νέρολα *(Nerola)* είναι μια πόλη και Δήμος από 1.690 κατοίκους στην επαρχία της Ρώμης, Λάτιο, Ιταλία.[πηγή:  & ]
3. ↑  Χρησιμοποιούμενα στην αρωματοποιία και την αρωματοθεραπεία, τα απόλυτα *(absolutes)* είναι παρόμοια με τα αιθέρια έλαια. Είναι συμπυκνωμένα, πολύ αρωματικά, ελαιώδη μείγματα που εξάγονται από τα φυτά. Ενώ τα αιθέρια έλαια μπορούν τυπικά να παράγονται μέσω της απόσταξης του ατμού, τα απόλυτα απαιτούν τη χρήση τεχνικών διαλύτη εκχύλισης ή πιο παραδοσιακά, μέσω του *enfleurage*.[πηγή: ]
4. ↑  Η φόρμουλα της *Coca-Cola*, είναι η μυστική συνταγή της εταιρίας «*Coca-Cola Company*» για το σιρόπι της *Coca-Cola*, το οποίο οι εμφιαλωτές συνδυάζουν με ανθρακούχο νερό, για να δημιουργήσουν τη γραμμή των αναψυκτικών τύπου κόλα.[πηγή: ]
5. ↑  Η ανοικτής πηγής ή άλλως, η ανοικτού κώδικα κόλα, είναι οποιοδήποτε αναψυκτικό ποτό τύπου κόλα, το οποίο παράγεται σύμφωνα με δημοσιευμένη συνταγή. Σε αντίθεση με τον άσημο μυστικοπαθή τύπο της *Coca-Cola*, αυτές οι συνταγές είναι δημοσιοποιημένες και επιπροσθέτως, ενθαρρύνεται η εκ νέου χρήση τους.[πηγή: ]

Παραπομπές
----------

1. ↑  «This American Life, episode#437, Original Recipe». Ανακτήθηκε στις 15 Φεβρουαρίου 2011.
2. ↑  «OpenCola Softdrink». Αρχειοθετήθηκε από το πρωτότυπο στις 10 Απριλίου 2009. Ανακτήθηκε στις 6 Μαΐου 2009.
3. ↑  «OpenCola.com - Soft Drink Formula». 2001. Αρχειοθετήθηκε από το πρωτότυπο στις 18 Φεβρουαρίου 2001. Ανακτήθηκε στις 28 Δεκεμβρίου 2008.
4. ↑  Amanda Foubister (2001). «OpenCola Soft Drink Recipe» (PDF). OpenCola.com. Ανακτήθηκε στις 28 Δεκεμβρίου 2008.
5. ↑  «Cube-Cola Recipe». Cube Cinema, Bristol. 25 Οκτωβρίου 2008.  Εξωτερικός σύνδεσμος στο `|publisher=` (βοήθεια)

Εξωτερικοί σύνδεσμοι (στα Αγγλικά)
----------------------------------

* Entry in the British Pharmaceutical Codex from 1911


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **νέρολι**  |